અય્યર-શૈલીની માનસિકતાને ગુજરાતની ચૂંટણીએ જવાબ આપ્યો અને ભાજપને સત્તાજોગી બેઠકો આપી. નાગરિક જો જાગૃત હોય તો તે હેડમાસ્તર છે, વિદ્યાર્થીનો કાન આમળીને તેને બોધપાઠ આપે છે તેમાં ક્યાંય દુશ્મનાવટ નથી હોતી. નાગરિક તેની પાસે આવતા પક્ષોને બોધપાઠ આપે છે. તેમાંયે ગુજરાતી નાગરિક ભારે ગણતરીબાજ (કેલ્ક્યુલેટિવ) છે. તે અ-બ-ક-ડ કે ક-ખ-ગ-ઘ-થી સાર્વજનિક વ્યવહારની શરૃઆત કરતો નથી, એક-બે-ત્રણ-ચારથી કરે છે! એટલે જ નરેન્દ્ર મોદીએ કહ્યું હશે કે અમારે માટે એક અને એક બે નથી થતા, અગિયાર થાય છે.